
ΑΠΟΦΑΣΕΙΣ 

Αριθ. 562 (1) 

Κήρυξη ως αναδασωτέας έκτασης εμβαδού 54 τ.μ. στη 
θέση «Αγορασιά - Κουκούγερα» περιφέρειας της Κοι¬ 
νότητας Ρίζας του Νομού Κορινθίας. 

Ο ΠΕΡΙΦΕΡΕΙΑΚΟΣ ΔΙΕΥΘΥΝΤΗΣ Ν. ΚΟΡΙΝΘΙΑΣ 

Έχοντας υπόψη: 

1. Τις διατάξεις: 

α) Του Ν. 2240/1994 «Συμπλήρωση διατάξεων για τη 
Νομαρχιακή Αυτοδιοίκηση και άλλες διατάξεις». 

β) Του Ν. 3200/55 «Περί διοικητικής αποκέντρωσης» 
όπως τροποποιήθηκε και συμπληρώθηκε με το Ν.Δ. 532/ 
70. 


γ) Της παρ. 3 του άρθρου 117 του Συντάγματος. 

δ) Του Ν. 998/79 «Περί προστασίας των δασών και των 
δασικών εν γένει εκτάσεων της χώρας» και συγκεκριμένα 
του άρθρ. 41 παρ. 1 «Για τη δημοσίευση στην Εφημερίδα 
της Κυβερνήσεως» και του άρθρ. 38 παρ. 1 «Για την υπο¬ 
χρεωτική κήρυξη ως αναδασωτέας». 

2. Τις διαταγές του Υπουργείου Γεωργίας: 

α) 160417/1180/8.7.80, β) 182447/3049/24.9.80 και 
γ) 85144/1468/9.9.92. 

3. Την αριθ. 1216/4.4.95 πρόταση του Δασαρχείου Ξυ¬ 
λοκάστρου από την οποία προκύπτει ότι η έκταση που 
αναφέρεται στο θέμα είχε κατά το χρόνο της αποψιλώ- 
σεώς της που έγινε από τους Βασίλειο και Κων/νο Τσαγρή 
κατοίκους Ρίζας δασικό χαρακτήρα, κατά την έννοια του 
Νόμου 998/79 και ως εκ τούτου επιβάλλεται η κήρυξή της 
ως αναδασωτέας, αποφασίζουμε: 

Κηρύσσουμε αναδασωτέα με σκοπό την επανεγκατά- 
σταση, με φυσική ή τεχνητή αναγέννηση, της δασικής 
βλάστησης που καταστράφηκε από παράνομη εκχέρσωση 
τη δημόσια δασική έκταση εμβαδού πενήντα τεσσάρων 
(54) τ.μ., που βρίσκεται στη θέση «Αγορασιά - Κουκού¬ 
γερα» της περιφέρειας της Κοινότητας Ρίζας του Νομού 
Κορινθίας και προσδιορίζεται από τα στοιχεία 1,2, 3, 4, 5, 
6, 7,8, 9,1, όπως φαίνονται στο συνημμένο τοπογραφικό 
διάγραμμα, το οποίο αποτελεί αναπόσπαστο μέρος της 
απόφασης αυτής και έχει όρια: 

Ανατολικά: Δημόσια δασική έκταση. 

Δυτικά: Αγροτικός δρόμος και πέρα δημόσια δασική 
έκταση. 

Βόρεια: Αγροτικός δρόμος και αγρός ίδιου. 

Νότια: Δημόσια δασική έκταση. 

Η απόφαση αυτή ισχύει από της κοινοποιήσεώς της αρ- 
μοδίως (άρθρ. 41 Ν. 998/79) και προς της δημοσιεύσεώς 
της στην Εφημερίδα της Κυβερνήσεως (άρθρ. 37 Ν. 
3200/55). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κόρινθος, 12 Απριλίου 1995 

Ο Περιφερειακός Διευθυντής 
ΙΩΑΝΝΗΣ ΣΤΑΥΡΑΚΑΣ 

ΠΟΛΕΟΔΟΜΙΑ 

ΑΠΟΦΑΣΕΙΣ 

( 2 ) 

Τροποποίηση του εγκεκριμένου ρυμοτομικού σχεδίου της 
πόλεως των Αθηνών, στην Κυψέλη μεταξύ των οδών 
Κρίσσης, Αμφιτρίτης, Αετών και Πυθίας με καθορισμό 
οικοδομικών ρυμοτομικών γραμμών σε ευρύ κοινόχρη¬ 
στο χώρο (Ο.Τ. 106-110, περ. 90). 

ΤΟ ΔΗΜΟΤΙΚΟ ΣΥΜΒΟΥΛΙΟ ΑΘΗΝΑΙΩΝ 
(Συνεδρίαση 6η της 14.2.95 Αριθ. απόφ. 214/95} 
Αφού έλαβε υπόψη: 

1. Το με αριθμό πρωτοκόλλου 13873/95 Δημαρχιακό 
έγγραφο που συνοδεύει το σχετικό φάκελο. 

2. Τις διατάξεις του Π.Δ/γματος 323/89 (ΦΕΚ Α' 146) 
«Κωδικοποίηση του Δημοτικού και Κοινοτικού Κώδικα». 

3. Τις διατάξεις του από 17.7.1923 Ν.Δ/τος (ΦΕΚ 228 
Α') «Περί σχεδίων πόλεων» όπως μεταγενέστερα τροπο¬ 
ποιήθηκαν και συμπληρώθηκαν. 

4. Τις διατάξεις του Π.Δ/τος από 29.12.86 (ΦΕΚ 16 Δ'/ 
21.1.87) «Περί τροποποιήσεως του εγκεκριμένου ρυμο¬ 
τομικού σχεδίου με απόφαση του Δημοτικού Συμβουλίου 
του Δήμου Αθηναίων». 

5. Τη με αρ. πρωτ. 30367/94 αίτηση δημότη. 

6. Την από 14.6.94 έκθεση της Δ/νσης Σχ. Πόλεως. 

7. Την με αρ. πρωτ. 70439/94 πρόταση τροποποίησης 


της Δ/νσης Σχ. Πόλεως καθώς και το σχέδιο που τη συνο¬ 
δεύει. 

8. Την από 2.11.94 εισήγηση προς το Σ.Χ.Ο.Π. της Νο¬ 
μαρχίας Αθηνών. 

9. Την από 13.12.94 γνωμοδότηση του Σ.Χ.Ο.Π., συνε¬ 
δρίαση 33η, πράξη 13η. 

10. Τη βεβαίωση για την τήρηση της νόμιμης διαδικα¬ 
σίας, αποφασίζει: 

Τροποποίηση του εγκεκριμένου ρυμοτομικού σχεδίου 
της πόλεως των Αθηνών, στην Κυψέλη μεταξύ των οδών 
Κρίσσης, Αμφιτρίτης, Αετών και Πυθίας με καθορισμό οι¬ 
κοδομικών ρυμοτομικών γραμμών σε ευρύ κοινόχρηστο 
χώρο (Ο.Τ. 106-110, περ. 90). 

Η τροποποίηση αποτυπώνεται στο διάγραμμα σε κλ. 
1:500 που φέρει τις υπογραφές του Αντιδημάρχου και του 
Προέδρου του Σώματος. 

Από τις διατάξεις της απόφασης αυτής δεν προκαλείται 
δαπάνη σε βάρος του προϋπολογισμού του Δήμου Αθη¬ 
ναίων. 

Η ισχύς αυτής της απόφασης αρχίζει από τη δημοσίευσή 
της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ο Πρόεδρος 

ΑΡΤΕΜΗΣ ΑΝΑΠΛΙΩΤΗΣ 

Αριβ. 1062/θΐΚ. (3) 

Τροποποίηση της υπ’ αριθ. 2447/92 απόφασης Νομάρχη 

«Καθορισμός ορίων οικισμού Αγριλιάς Μεσολογγίου Ν. 

Απωλ/νΙας». 

Ο ΠΕΡΙΦΕΡΕΙΑΚΟΣ ΔΙΕΥΘΥΝΤΗΣ Ν. ΑΙΤΟΛ/ΝΙΑΣ 
Έχοντας υπόψη: 

1) Τις διατάξεις του από 24.4,85 Π.Δ/τος (ΦΕΚ 181 Δ/ 
3.5.85) «περί τρόπου καθορισμού ορίων οικισμών της χώ¬ 
ρας, κατηγορίες αυτών και καθορισμός όρων και περιορι¬ 
σμών δόμησης», που τροποποιήθηκε με τα από 14.2.87 
(ΦΕΚ 133Δ723.2.87) και 25.4.89 (ΦΕΚ 293ΔΥ16.5.89) 
Π.Δ/τα και ειδικότερα τα άρθρα 3 (διαδικασία καθορισμού 
ορίων οικισμού) και 4 (τρόπος καθορισμού ορίων οικι¬ 
σμού). 

2) Τα σχεδιαγράμματα του ιδιώτη Μηχ/κοϋ Δαρλαμή- 
ταου Παναγιώτη ηλεγμένα από το Τμήμα Πολεοδομίας. 

3) Τις υπ’ αριθ. 2597/94 και 4225/95 εισηγήσεις του 
Τμήματος Πολεοδομίας. 

4) Τις υπ’ αριθ. 36 και 122/94 αποφάσεις του Δημοτι¬ 
κού Συμβουλίου του Δήμου Μεσολογγίου. 

5) Τις διατάξεις του άρθρου 29Α του Ν. 1558/85 όπως 
προστέθηκε με το άρθρο 27 του Ν. 2081/92 (ΦΕΚ 154 Α') 


και το γεγονός ότι από τις διατάξεις αυτής της απόφασης 
δεν προκαλείται δαπάνη σε βάρος του Δημοτικού ούτε του 
Κρατικού προϋπολογισμού. 

6) Την κατά πλειοψηφία γνωμοδότηση του Συμβουλίου 
Χ.Ο.Π. του Νομού όπως διατυπώθηκε στην 5/95 πράξη 
θέμα 5ο αυτού, αποφασίζουμε: 

Εγκρίνουμε την τροποποίηση της 2447/92 απόφασης 
Νομάρχη όπως ακριβώς απεικονίζεται στο συν/νο διά¬ 
γραμμα το οποίο αποτελεί αναπόσπαστο τμήμα αυτής της 
απόφασης, δηλαδή τα σημεία 46 και 47 του ήδη εγκεκρι¬ 
μένου ορίου μεταφέρονται και ταυτίζονται με το όριο 
απαλλοτριώσεως της Ε.Ο. Μεσολογγίου - Αντιρρίου με 
ταυτόχρονη διατήρηση της απόστασης των οικοδομών στα 
40 μ. από τον άξονα της Ε.Ο. 

Κατά τα λοιπά ισχύουν οι υπ’ αριθ. 2166/88 και 
2447/92 αποφάσεις μας. 

Η απόφαση αυτή να δημοοιευθεί στην Εφημερίδα της 
Κυβερνήσεως και η ισχύς της αρχίζει από τη δημοσίευσή 
της. 

Μεσολόγγι, 5 Απριλίου 1995 

Ο Περιφερειακός Διευθυντής 
ΒΕΝΝΗΣ ΚΥΡΙΑΖΗΣ 

Αριθ. ΤΠ 2040 (4) 

Έγκριση τοπικού ρυμοτομικού σχεδίου στη θέση «Λάμια» 
(εκτός σχεδίου) της Κοινότητας Διμηνίου Ν. Μαγνη¬ 
σίας, για τον καθορισμό χώρου ανέγερσης 2ου Δημοτι¬ 
κού Σχολείου και καθορισμός όρων και περιορισμών 
δόμησης. 

Ο ΠΕΡΙΦΕΡΕΙΑΚΟΣ ΔΙΕΘΥΝΤΗΣ Ν. ΜΑΓΝΗΣΙΑΣ 
Έχοντας υπόψη; 

1) Τις διατάξεις του από 17.7.23 Ν.Δ. «περί σχεδίων πό¬ 
λεων και κωμών του Κράτους» όπως τροποποιήθηκε και 
συμπληρώθηκε μεταγενέστερα. 

2) Τις διατάξεις του Ν. 3200/55 «περί διοικητικής απο- 
κεντρώσεως» όπως τροποποιήθηκαν και συμπληρώθηκαν 
με το Ν.Δ. 532/70. 

3) Τις διατάξεις του Α.Ν. 314/68, όπως τροποποιήθη¬ 
καν και συμπληρώθηκαν με το Ν.Δ. 1018/71. 

4) Τις διατάξεις του υπ' αριθ. 183/86 Π.Δ/τος. 

5) Την υπ’ αριθ. 196/94 απόφαση Κοινοτικού Συμβου¬ 
λίου Διμηνίου με την οποία γνωμοδοτεί για την έγκριση το¬ 
πικού ρυμοτομικού σχεδίου καθορισμού χώρου ανέγερ¬ 
σης 2ου Δημοτικού Σχολείου στη θέση «Λάμια» και καθο¬ 
ρισμού όρων και περιορισμών δόμησης. 

6) Την υπ’ αριθ. 5/21.3.95 θέμα 3ο γνωμοδότηση του 
Συμβουλίου Χωροταξίας Οικισμού και Περιβάλλοντος Ν. 
Μαγνησίας, αποφασίζουμε: 

Εγκρίνουμε, τοπικό ρυμοτομικό σχέδιο εκτός ορίων οι¬ 
κισμού Διμηνίου στη θέση «Λάμια» και τον χαρακτηρισμό 
αυτού του χώρου ως χώρου ανέγερσης 2ου Δημοτικού 
Σχολείου, όπως ειδικότερα απεικονίζεται στο πρωτότυπο 
τοπογραφικό διάγραμμα με κλίμακα 1:500 που έχει θεω¬ 


ρηθεί από τον Προϊσταμένοο του Τμήματος Πολεοδομίας 
και Πολεοδομικών εφαρμογών στις 5.4.1995 και αποτελεί 
αναπόσπαστο μέρος της απόφασης αυτής. Συγχρόνως, 
καθορίζουμε τους κάτωθι όρους και περιορισμούς δόμη¬ 
σης για το συγκεκριμένο οικόπεδο: 

1) Αρτιότητα γηπέδου: 2000 τ.μ. 

2) Κάλυψη: Τριάντα επί τοις εκατό (30%) 

3) Μέγιστος αριθμός ορόφων: Δύο (2) 

4) Μέγιστος Σ.Δ.: Έξι δέκατα (0,6) 

5) Μέγιστο επιτρεπόμενο ύψος: Ένδεκα μέτρα (11,00 

μ·> 

6) Απόσταση από όρια: Πέντε μέτρα (5,00 μ.) 

7) Πάνω από το επιτρεπόμενο ύψος, επιβάλλουμε 
στέγη με κεραμίδια. 

Από τις διατάξεις της απόφασης αυτής, δεν προκαλείται 
δαπάνη σε βάρος του προϋπολογισμού της Κοινότητας Δι- 
μηνίου Ν. Μαγνησίας. 

Αμέσως μετά τη δημοσίευση της παρούσης στην Εφη¬ 
μερίδα της Κυβερνήσεως, ακριβές αντίγραφο του πρωτό¬ 
τυπου τοπογραφικού διαγράμματος που τη συνοδεύει, θ’ 
αναρτηθεί στον πίνακα ανακοινώσεων του Τ.Π. και Π.Ε. 
του Νομού Μαγνησίας επί Ιδήμερον, για να λάβουν γνώση 
οι ενδιαφερόμενοι. 

Η απόφαση αυτή να δημοσιευθεί στην Εφημερίδα της 
Κυβερνήσεως και ισχύει από την ημερομηνία δημοσίευ¬ 
σης. 

Βόλος, 5 Απριλίου 1995 

0 Περιφερειακός Διευθυντής 
ΑΡΙΣΤΕΙΔΗΣ ΟΥΖΟΥΝΙΔΗΣ 













